Perseid

Perseid (sebutan /ˈpɜrsiː.ɨdz/) merupakan hujan meteor yang lebat dan dikaitkan dengan komet Swift-Tuttle. Pancuran ini dinamai kerana titik muculnya terletak di buruj Perseus. Satu aliran puing-puing yang dikenali sebagai awan Perseid dan mengunjur sepanjang orbit komet Swift-Tuttle. Kelompok awan ini terdiri daripada jisim yang digugurkan oleh komet tersebut ketika di orbitnya selama 130 tahun, kebanyakan debu dalam awan tersebut dicatatkan berusia sekitar seribu tahun. Bagaimanapun, terdapat juga jaluran utasan habuk yang agak baru dalam aliran itu yang tersingkir dari komet pada tahun 1862. Kadar jaluran utasan yang berasal dari meteor ini adalah lebih tinggi berbanding bahagian aliran lebih lama.
Perseid panjang dalam pelbagai warna merentasi langit di tepi sebelah kiri Bima Sakti pada tahun 2009.|250px|left|thumb

Pancuran meteor Perseid telah dicerap lebih 2000 tahun lamanya, dengan maklumat terbaru berkenaan meteor ini datangnya dari Timur Jauh. Sesetengah penganut Katolik menggelarkan Perseids sebagai "titisan air mata Santo Lawrence" kerana 10 Ogos merupakan tarikh memperingati santo tersebut.
Perseid tahun 2010 di atas VLT|250px|thumb 

Pancuran meteor ini muncul pada pertengahan bulan Julai setiap tahun dan memuncak pada 9 hingga 14 Ogos bergantung kepada tempat munculnya pancuran meteor tersebut. Semasa kemuncak, kadar meteor ini boleh mencecah sebanyak 60 atau lebih dalam satu jam. Pancuran meteor ini biasanya boleh dilihat di mana-mana bahagian langit, tetapi Perseid lebih aktif di kawasan hemisfera Utara akibat laluan komet Swift-Tuttle. Sebagaimana semua pancuran meteor lain, kadar ini mencapai tahap tertinggi pada waktu sebelum subuh, kerana bahagian Bumi paling hampir mengadap matahari mengaut lebih banyak meteor ketika Bumi bergerak melalui angkasa. Pada tahun 2009, Kadar Kemuncak Sejam (Zenithal Hourly Rate atau ZHRmax) dicatatkan sebanyak 173, tetapi cahaya meteor yang lebih malap dilunturkan oleh sinar cahaya bulan purnama.

 Tahun Tempoh aktif pancuran Puncak pancuran meteor201717 Julai – 24 Ogos12 Ogos201617 Julai – 24 Ogos11–12 Ogos  (ZHRmax 150)201517 Julai – 24 Ogos12–13 Ogos (ZHRmax 95) (anak bulan 14 Ogos)201417 Julai – 24 Ogos13 Ogos (ZHRmax 68) (bulan purnama 10 Ogos)201317 Julai – 24 Ogos12 Ogos (ZHRmax 109)201217 Julai – 24 Ogos12 Ogos (ZHRmax 122)201117 Julai – 24 Ogos12 Ogos (ZHRmax 58) (bulan purnama 13 Ogos)201023 Julai – 24 Ogos12 Ogos (ZHRmax 142) 200914 Julai – 24 Ogos 13 Ogos (ZHRmax 173)200825 Julai – 24 Ogos  13 Ogos (ZHRmax 116) 200719 Julai – 25 Ogos  13 Ogos (ZHRmax 93) 1972 12 Ogos: dilaporkan sebagai hutan hujan paling aktif dalam sejarah yang direkodkan 

 Rujukan 

 Pautan Luar 

 Worldwide viewing times for the 2011 Perseids meteor shower
 Gary Kronk's Meteor Showers page 
 Timelapse movie of the 2007 Perseid Meteor shower
 2009 Perseid Meteor Fireball 
 Laman web bagi hujan Perseid pada 2009 

Kategori:Pancuran meteor